
ประกาศโรงพยาบาลพรหมคีรี
เรื่องแนวทางการเผยแพร่ข้อมูลต่อสาธารณะผ่านเว็บไซต์ของหน่วยงาน พ.ศ. 2562

ตามพระราชบัญญัติข้อมูลข่าวสารของราชการ พ.ศ. 2540 มาตรา 9 กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้             และต้องดำเนินงานตามมาตรฐานเว็บไซต์ของภาครัฐ (Government website Standard) เพื่อให้บริการตามภารกิจและอำนวยความสะดวกให้ประชาชนสามารถเข้าถึงข้อมูลข่าวสารได้สะดวกมีความถูกต้องชัดเจนครบถ้วนเป็นปัจจุบันนั้น
โรงพยาบาลพรหมคีรี  ได้กำหนดแนวทางการเผยแพร่ข้อมูลต่อสาธารณะผ่านเว็บไซต์ของหน่วยงาน   ดังต่อไปนี้
1. เผยแพร่ข้อมูลต่อสาธารณะผ่านเว็บไซต์ของหน่วยงาน   ดังนี้ 
1.1 ข้อมูลของโรงพยาบาลพรหมคีรี  (General information) ประกอบด้วย ประวัติความเป็นมา วิสัยทัศน์ พันธกิจ  โครงสร้างหน่วยงาน  ทำเนียบผู้บริหาร  (Chief information Office : CIO) อำนาจหน้าที่ ยุทธศาสตร์ แผนปฏิบัติราชการ แผนงาน โครงการ และงบประมาณรายจ่ายประจำปี คำรับรอง รายงานผลการปฏิบัติราชการ รายละเอียดช่องทางการติดต่อสื่อสารหมายเลขโทรศัพท์ หมายเลขโทรสาร แผนที่ตั้งหน่วยงานงาน ไปรษณีย์อิเล็กทรอนิกส์ email address 
1.2 กฎหมาย ระเบียบ ข้อบังคับ ที่เกี่ยวข้องกับโรงพยาบาลพรหมคีรี  (Law, Regulatory, Comliance) โดยแสดงที่มาของข้อมูลอย่างชัดเจน
1.3 คลังความรู้  (Knowledge) เช่น ข่าวสารความรู้สุขภาพในรูปแบบ Info Graphic สื่อมัลติมีเดีย บทความ ผลงานวิจัยข้อมูลสถิติต่าง ๆ โดยอ้างอิงถึงแหล่งที่มาและวัน เวลา กำกับ เพื่อประโยชน์ในการนำข้อมูลไปใช้ต่อ (ถ้ามี)
1.4 รายชื่อเว็บไซต์หน่วยงานที่เกี่ยวข้อง   (Web link)  เช่น    หน่วยงานในสังกัดหน่วยงานสังกัดโรงพยาบาลพรหมคีรี  หน่วยงานภายนอกหรือเว็บไซต์อื่น ๆ ที่น่าสนใจ 
1.5 ข้อมูลข่าวสารที่จัดไว้ให้ประชาชนตรวจดูได้ตามพระราชบัญญัติข้อมูลข่าวสารของราชการ พ.ศ. 2540 ตามมาตรา 7 มาตรา 9 และข้อมูลข่าวสารอื่นที่คณะกรรมการข้อมูลข่าวสารของราชการกำหนดตามมาตรา 9 (8)   และมาตรฐานเว็บไซต์ของหน่วยงานภาครัฐ (Government website Standard Version 2.0) ของสำนักงานรัฐบาลอิเล็กทรอนิกส์ องค์การมหาชน 
1.6 คู่มือมาตรฐานการปฏิบัติงานของหน่วยงานตามภารกิจของหน่วยงาน โดยแสดงขั้นตอนการปฏิบัติงานพร้อมอธิบายขั้นตอนปฏิบัติงาน ระบุระยะเวลาในแต่ละขั้นตอนของการปฏิบัติงานนั้นๆ โดยจัดทำเป็นรูปแบบ “คู่มือมาตรฐานการปฏิบัติงานของหน่วยงาน” และสามารถดาวน์โหลดคู่มือมาตรฐานการปฏิบัติงานของหน่วยงาน 
1.7 คู่มือสำหรับประชาชน (Service Information) ข้อมูลการบริการตามภารกิจของหน่วยงาน โดยแสดงขั้นตอนการให้บริการต่างๆ แก่ประชาชนพร้อมอธิบายขั้นตอนบริการอย่างชัดเจน ทั้งนี้ควรระบุระยะเวลาในแต่ละขั้นตอนของการให้บริการนั้นๆ โดยจัดทำเป็นรูปแบบ “คู่มือสำหรับประชาชน” และสามารถดาวน์โหลดเอกสารคู่มือ ตลอดจนแบบฟอร์ม (Download forms) เพื่ออำนวยความสะดวกแก่ประชาชน ในการติดต่อราชการ (ถ้ามี)

 
1.8 ข่าวประชาสัมพันธ์ (Public Relations) ข่าวสารทั่วไป ภาพข่าวกิจกรรม เรื่องแจ้งเตือนรวมถึงข่าวประกาศของโรงพยาบาลพรหมคีรี  เช่น ประกาศรับสมัครงาน ประกาศจัดซื้อจัดจ้าง ผลการจัดซื้อจัดจ้าง 
1.9 ระบบงานให้บริการ ในรูปแบบอิเล็กทรอนิกส์ (e-Service) เป็นระบบงานตามภารกิจหน่วยงานที่จัดทำเป็นระบบงานคอมพิวเตอร์ ให้บริการผ่านหน้าเว็บไซต์ หรือ Mobile Application ในลักษณะสื่อสารสองทาง (Interactive) (ถ้ามี) 
1.10 แสดงสถิติการเข้าใช้บริการเว็บไซต์ แสดงระดับความพึงพอใจ และมีระบบประเมินความพึงพอใจ ที่มีต่อเว็บไซต์ของโรงพยาบาลพรหมคีรี  
2. ขั้นตอนการเผยแพร่ข้อมูลต่อสาธารณะผ่านเว็บไซต์ของโรงพยาบาลพรหมคีรี  ให้ดำเนินการดังนี้ 
2.1 โรงพยาบาลพรหมคีรี  ได้แต่งตั้งหรือมอบหมายกลุ่ม/ฝ่าย หรือคณะทำงานหรือเจ้าหน้าที่ปฏิบัติงานบริหารจัดการเว็บไซต์ของหน่วยงาน ดังนี้
๒.1.1 ผู้อนุมัติรับรองข้อมูล     คือ นายเฉลียว  ผจญภัย ตำแหน่ง ผู้อำนวยการโรงพยาบาลพรหมคีรี  
          ๒.1.2 ผู้รับผิดชอบการให้ข้อมูล คือ นายวิทวัฒน์  สวัสดิสาร ตำแหน่ง นักวิชาการสาธารณสุขชำนาญการ 
๒.1.2 ผู้รับผิดชอบการนำข้อมูลขึ้นเผยแพร่ คือ นายสมชาย  เหล่นยี ตำแหน่งนักวิชาการคอมพิวเตอร์ 
๒.2 การนำเข้าข้อมูลข่าวสาร ต้องเป็นข้อมูลปัจจุบัน ถูกต้องและครบถ้วน ระบุแหล่งที่มาหรือเจ้าของข้อมูล ช่วงวันที่ของข้อมูลข่าวสาร วันที่เผยแพร่ ประเภท (นามสกุล) ไฟล์ ขนาดไฟล์โดยมีลำดับการปฏิบัติอย่างน้อย ดังนี้ 
	๒.2.1 เจ้าหน้าที่เสนอข้อมูลข่าวสารที่ประสงค์จะนำขึ้นเผยแพร่บนเว็บไซต์ ให้โรงพยาบาลพรหมคีรี  พิจารณาอนุญาต ด้วยแบบฟอร์มการขอเผยแพร่ข้อมูลผ่านเว็บไซต์ ของหน่วยงานในราชการบริหาร ส่วนกลางสำนักงานปลัดกระทรวงสาธารณสุข ตามแนบท้ายประกาศที่เป็นลายลักษณ์อักษร กรณีเร่งด่วนอนุโลมให้อนุญาตทางวาจาได้ 
๒.2.2 กรณีอนุญาต โรงพยาบาลพรหมคีรี  มอบหมายให้เจ้าหน้าที่ผู้รับผิดชอบ webmaster ซึ่งได้รับสิทธิ์ (Username และ Password) เข้าสู่ระบบบริหารจัดการ ดำเนินการนำข้อมูลข่าวสารขึ้น เว็บไซต์ในหมวดหมู่ที่ถูกต้อง และประสานแจ้งกลับไปยังเจ้าของข้อมูลข่าวสารนั้น 
๒.2.3 กรณีไม่อนุญาต โรงพยาบาลพรหมคีรี  มอบหมายเจ้าหน้าที่ที่ประสานแจ้งกลับไปยังเจ้าหน้าที่ของข้อมูลข่าวสาร นัดพร้อมชี้แจงเหตุผลเช่นไม่ตรงหรือเกี่ยวข้องกับภารกิจของหน่วยงาน ไม่ถูกต้องตามรูปแบบไฟล์ข้อมูลที่อนุญาต
๓. กลไกการตรวจสอบ กำกับติดตามอย่างต่อเนื่อง 
๓.1 โรงพยาบาลพรหมคีรี  ได้กำหนดให้เจ้าหน้าที่ปฏิบัติหน้าที่ผู้ดูแลบริหารจัดการเว็บไซต์ webmaster จำนวน 2 คน ดังนี้
3.1.1 นายวิทวัฒน์  สวัสดิสาร ตำแหน่ง นักวิชาการสาธารณสุขชำนาญการ
3.1.2 นายสมชาย  เหล่นยี ตำแหน่งนักวิชาการคอมพิวเตอร์
๓.2 เจ้าหน้าที่ Web Master มีหน้าที่ตรวจสอบความเป็นปัจจุบันของข้อมูลทุกรายการ ที่เผยแพร่บนเว็บไซต์ของโรงพยาบาลพรหมคีรี  หากพบว่าครบระยะเวลาการเผยแพร่ให้นำรายการนั้นลงจากเว็บไซต์
๓.3 เจ้าหน้าที่ Web Master มีหน้าที่ตรวจสอบความครบถ้วนของรายการ ข้อมูลข่าวสารตามมาตรฐานเว็บไซต์ของหน่วยงานภาครัฐ (Government website Standard Version 2.0)  ของสำนักงานรัฐบาลอิเล็กทรอนิกส์ (องค์การมหาชน) และตามพระราชบัญญัติข้อมูลข่าวสารของราชการ พ.ศ. 2540 ตามมาตรา 7 มาตรา 9 และข้อมูลข่าวสารอื่นที่คณะกรรมการข้อมูลข่าวสารของราชการกำหนด 


๓.4 เจ้าหน้าที่ Web Master มีหน้าที่ปฏิบัติตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2560 อย่างเคร่งครัดเพื่อป้องกันไม่ให้เกิดความเสียหายและลดโอกาสที่จะเกิดความเสียหายแก่ทางราชการ 
๓.5 ให้โรงพยาบาลพรหมคีรี ส่งเสริมการเพิ่มพูนความรู้และทักษะการบริหารจัดการเว็บไซต์ การรักษาความมั่นคงปลอดภัยสารสนเทศ (Cyber Security) ให้แก่เจ้าหน้าที่อย่างต่อเนื่อง ทั้งการฝึกอบรม (Training) และการแลกเปลี่ยนเรียนรู้ระหว่างผู้ปฏิบัติงาน (Knowledge Management)
ทั้งนี้ ให้โรงพยาบาลพรหมคีรี   นำประกาศโรงพยาบาลพรหมคีรี   เรื่อง แนวทางการเผยแพร่ข้อมูลต่อสาธารณะผ่านเว็บไซต์ของโรงพยาบาลพรหมคีรี  พ.ศ. 2562  ขึ้นเผยแพร่บนเว็บไซต์ของโรงพยาบาลพรหมคีรี และถือปฏิบัติโดยเคร่งครัด 
ประกาศ  ณ วันที่  1  ธันวาคม  พ.ศ. 2561

     (นายเฉลียว  ผจญภัย)

